Maroela Media Afrikaanse Top 20: 8 Mei 2017Stella (Foto: Facebook) Jo Black se liedjie “Bring die hoop weer terug” val vandeesweek uit die no. 1-posisie en maak plek vir Stella se liedjie “Deur die liefde en die seer”. Refentse het die afgelope week drie van sy liedjies op sy nuwe album aanlyn bekendgestel en hy maak ook weer sy toetrede tot die Top 20 dié week. Lance James, ŉ legende in die musiekbedryf, het ook vanjaar ŉ Afrikaanse lied uitgereik en betree dié week se Top 20 op no. 20.